rejauldu/bengali-wikipedia huggingface dataset:
জামাল ইবনে আব্দুল্লাহ শায়খ 'উমর আল-হানাফী আল-মক্কী (    ; মৃত্যু: ১৪ ফেব্রুয়ারি ১৮৬৮)  মসজিদ আল-হারামের একজন ইসলামী পণ্ডিত এবং শিক্ষক ছিলেন। তিনি ১২৬৪ হিজরি (১৮৪৭/১৮৪৮) থেকে শায়খুল উলামা এবং ১২৮১ হিজরি (১৮৬৪/১৮৬৫) থেকে ১৮৬৮ সালে তাঁর মৃত্যুর আগ পর্যন্ত মক্কার হানাফী মুফতি হিসেবে দায়িত্ব পালন করেছিলেন।   জীবন  তিনি মক্কায় জন্মগ্রহণ করেন। প্রাথমিকভাবে তিনি শায়খ সিদ্দিক কামালের অধীনে পড়াশোনা করেন। তিনি আল্লামা উমর আবদূর রব রসুল এবং আল্লামা সাইয়্যেদ ইয়াহইয়া আল-মুয়াযযিনের কাছে শিক্ষা গ্রহণ করেন। তিনি শায়খ আবদুল্লাহ সিরাজের শিষ্য হন এবং তার অধীনে পড়াশোনা সম্পন্ন করেন। ১২৬৪ হিজরিতে (১৮৬৪/১৮৬৫) সিরাজের মৃত্যুর পর তিনি শায়খুল উলামা পদে নিযুক্ত হন। ১২৮১ হিজরিতে (১৮৪৭/১৮৪৮) শায়খ মুহাম্মদ হুসাইন কুতুবীর মৃত্যুর পর তিনি মুফতি আল-আহনাফ (হানাফীদের মুফতি) পদে নিযুক্ত হন।  তার ছাত্রদের মধ্যে ছিলেন শায়খ আবদ আর-রহমান সিরাজ, শায়খ মিরদাদ আবু আল-খায়ের, শায়খ হাসান তাইয়্যিব, শায়খ আবদ আল-মালিক আল-ফাত্তানি, শায়খ আবদে আর-রহমান আল-উজায়মি, শায়খ সুলায়মান উতবি এবং শায়খ আবদ আল কাদির শামস।  শায়খ জামাল ১২৮৪ হিজরির ১৯ শাওয়াল (১৪ ফেব্রুয়ারি ১৮৬৮) শুক্রবার সূর্যোদয়ের পর মক্কায় ইন্তেকাল করেন। আসরের নামাজের পর কাবার দরজায় তার জানাজা অনুষ্ঠিত হয়। শরীফ আবদুল্লাহ তার জানাযায় উপস্থিত ছিলেন। তাকে জান্নাতুল মু'আল্লায় খাদিজার সমাধির কাছে সমাহিত করা হয়েছিল।  ব্রিটিশ রাজত্বকালে মক্কার নিম্নলিখিত মুফতিরা (যারা ধর্মীয় বিষয়ে ফরমান জারি করেন, বেশিরভাগই সরকার কর্তৃক নিযুক্ত) এই মর্মে ফরমান জারি করেছিলেন যে ভারতীয় মুসলমানদের ভারতে ব্রিটিশ সরকারের বিরুদ্ধে যুদ্ধে যাওয়া বৈধ নয়। এই মুফতিরা হলেন:  ১. জামাল ইবনে আবদুল্লাহ শায়খ উমর রা.  ২. হুসাইন বিন ইব্রাহিম মালিকি।  ৩. আহমদ বিন যুহরী শাফেঈ।  তার মৃত্যুর পর আব্দুর রহমান সিরাজ মুফতি হিসেবে তার স্থলাভিষিক্ত হন। একই সাথে আহমদ জায়নি দাহলান শায়খুল উলামা হিসেবে দায়িত্ব গ্রহণ করেন।  তাঁর লিখিত রচনাগুলির মধ্যে রয়েছে:   রিসালাহ ফি ফাদাইল লায়লাত আন-নিসফ মিন শা'বান  মানাকিব আস-সাদাহ আল-বাদরিয়িন  মানাকিব আবদ আর-রহমান ইবনে আবি বকর আস-সিদ্দিক  মানাকিব খালিদ ইবনে আল-ওয়ালিদ  আল-ফারাজ বা'দ আশ-শিদ্দাহ ফি তারিখ জিদ্দাহ  আল-মানহাজ আল-আ'দাল ফি বা'দ মানাকিব আস-সায়্যিদ 'আলি আল-আহদাল  নূর আল-জামাল 'আলা জাওয়াব আস-সুয়াল  টীকা    তথ্যসূত্র   বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত বিষয়শ্রেণী:মক্কার ব্যক্তি বিষয়শ্রেণী:১৮৬৮-এ মৃত্যু
আলেরান্দ্রো বারা মান্সা রেয়ালিনো দে সুজা (; জন্ম: ১২ জানুয়ারি ২০০০; আলেরান্দ্রো এবং আলে এরান্দ্রো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব রেড বুল ব্রাগান্তিনো এবং ব্রাজিল অনূর্ধ্ব-১৭ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৪ মৌসুমে, মাত্র ১৪ বছর বয়সে, ব্রাজিলীয় ফুটবল ক্লাব আতলেতিকো মিনেইরোর যুব পর্যায়ের হয়ে খেলার মাধ্যমে আলেরান্দ্রো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮ মৌসুমে, আতলেতিকো মিনেইরোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আতলেতিকো মিনেইরোর হয়ে তিনি ১৮ ম্যাচে ২টি গোল করেছেন। ২০২০ মৌসুমে, তিনি প্রায় ৩ মিলিয়ন ইউরোর বিনিময়ে আতলেতিকো মিনেইরো হতে ব্রাজিলীয় ক্লাব রেড বুল ব্রাগান্তিনোয় যোগদান করেছেন।  ২০১৭ সালে, আলেরান্দ্রো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আলেরান্দ্রো বারা মান্সা রেয়ালিনো দে সুজা ২০০০ সালের ১২ই জানুয়ারি তারিখে ব্রাজিলের লাভ্রাসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলেরান্দ্রো ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৭ সালের ২রা মার্চ তারিখে তিনি ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপে প্যারাগুয়ে অনূর্ধ্ব-১৭ দলের বিরুদ্ধে ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ব্রাজিল অনূর্ধ্ব-১৭ দলের হয়ে ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার শেষে ম্যাচে তার দল চিলি অনূর্ধ্ব-১৭ দলকে ৫–০ গোলের ব্যবধানে পরাজিত করে উক্ত প্রতিযোগিতার ইতিহাসে ১২ বারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ১ বছরেরও কম সময়ে ৩ ম্যাচে অংশগ্রহণ করে ১টি গোল এবং ১টি শিরোপা জয়লাভ করেছেন। তিনি ২০১৭ সালের ১৭ই মার্চ তারিখে অনুষ্ঠিত ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপের ম্যাচে কলম্বিয়া অনূর্ধ্ব-১৭ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।   তথ্যসূত্র    বহিঃসংযোগ         বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:লাভ্রাসের ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:রেড বুল ব্রাগান্তিনোর খেলোয়াড় বিষয়শ্রেণী:ফুটবল ক্লাব সিএসকেএ মস্কোর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:রাশিয়ায় প্রবাসী ফুটবলার
রাইজিং সান পার্টি (আরআইএস) ছিল ভারতের সিকিম রাজ্যের একটি রাজনৈতিক দল । প্রতিষ্ঠাতা ও সভাপতি ছিলেন রাম চন্দ্র পৌডিয়াল (আরসি পৌডিয়াল) যিনি সিকিম কংগ্রেস (বিপ্লবী) নেতাদের একজন ছিলেন।  ১৯৮৯ সালে সিকিম বিধানসভা নির্বাচন এবং সিকিম লোকসভা নির্বাচনে, আরআইএস ছিল ক্ষমতাসীন দল, সিকিম সংগ্রাম পরিষদ (এসএসপি)-এর অন্যতম প্রধান প্রতিদ্বন্দ্বী। কিন্তু এই বিধানসভা নির্বাচনে, আরআইএস কোনো আসন জিততে পারেনি এবং মাত্র ৮.৫৯% (প্রতিদ্বন্দ্বিত আসনে ৮.৮৮%) ভোট পেয়েছে। লোকসভা নির্বাচনে, আরসি পৌডিয়াল আরআইএস-এর প্রার্থী হিসাবে দাঁড়িয়েছিলেন, কিন্তু তিনি হেরে গিয়েছিলেন এবং তার প্রার্থীতার জামানত ফেরত দিতে পারেননি।  ১৯৯০ সাল থেকে, আরআইএস সিকিমে কোনো নির্বাচনে অংশগ্রহণ করেনি, এবং এটি ভারতের নির্বাচন কমিশন (ইসিআই) দ্বারা সিকিমের রাজনৈতিক দলের তালিকায় নিবন্ধিত নয়।   নির্বাচনী রেকর্ড    সিকিম বিধানসভা নির্বাচন  বছর মোট আসন আসন প্রতিদ্বন্দ্বিতা আসন জিতেছে বাজেয়াপ্ত আমানত % ভোট প্রতিদ্বন্দ্বিতা উৎস ১৯৮৯ ৩২ ৩১ ০ ২৫ ৮.৮৮   লোকসভা নির্বাচন, সিকিম  বছর মোট আসন আসন প্রতিদ্বন্দ্বিতা আসন জিতেছে বাজেয়াপ্ত আমানত % ভোট প্রতিদ্বন্দ্বিতা উৎস ১৯৮৯ ১ ০ ০ ১ ৯.৬২   তথ্যসূত্র   বিষয়শ্রেণী:সিকিমের বিলুপ্ত রাজনৈতিক দল
থেসালি ফুটবল ক্লাব অ্যাসোসিয়েশন (, ; এছাড়াও সংক্ষেপে টিএফসিএ নামে পরিচিত) হচ্ছে গ্রিসের ভলোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের ভলোসে অবস্থিত।  এই সংস্থাটি গ্রিসের টিএফসিএ কাপ এবং টিএফসিএ কাপ চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে থেসালি ফুটবল ক্লাব অ্যাসোসিয়েশনের সভাপতির দায়িত্ব পালন করছেন পেরিকলিস কাস্কারাকিস।  বহিঃসংযোগ     বিষয়শ্রেণী:থেসালি ফুটবল ক্লাব অ্যাসোসিয়েশন বিষয়শ্রেণী:১৯২৯-এ গ্রিসে প্রতিষ্ঠিত বিষয়শ্রেণী:১৯২৯-এ প্রতিষ্ঠিত ক্রীড়া সংস্থা বিষয়শ্রেণী:গ্রিসের ক্রীড়া নিয়ন্ত্রণ সংস্থা বিষয়শ্রেণী:গ্রিসের ফুটবল পরিচালনা পরিষদ
দেবীগঞ্জ সদর ইউনিয়ন বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।   আয়তন  এই ইউনিয়নের আয়তন  ১৩ বর্গকিলোমিটার (৬০৬২ একর)।   অবস্থান  এই ইউনিয়নের পূর্বে  উপজেলা পরিষদ ও পূর্বে জেলার শেষ সীমানা ইউনিয়ন পরিষদ। পশ্চিমে  করতোয়া নদী ও পশ্চিম ৯নং দেবীডুবা ইউনিয়ন পরিষদ। উত্তরে  ৭নং টেপ্রীগঞ্জ ইউনিয়ন পরিষদ। দক্ষিণে ৬নং সোনাহার ইউনিয়ন পরিষদ।  দেবীগঞ্জ ইউনিয়নের ইতিহাস দেবীগঞ্জ নামকরণ নিয়ে সাধারণত দুটি মতই বেশি প্রচলিত। এই জনপদটি পূর্বে রাজবংশীয় হিন্দু অধ্যুষিত ছিল বিধায় এখানে ছোট ছোট অনেক দেব দেবীর মূর্তি পাওয়া যেত। কিছু দিন আগেও এ অঞ্চলের বিভিন্ন অংশে মাটির নিচে অনেক ছোট ছোট মাটির মূর্তি পাওয়া যায়। এই দেব বা দেবীর নাম থেকেই দেবীগঞ্জ নামটি হতে পারে। তবে সবচেয়ে গ্রহণযোগ্য মত হল-সন্ন্যাসী বিদ্যোহের অন্যতম রুপকার ও খ্যাতিমান নেত্রী দেবী চৌধুরীর নামে নামকরণ। কারণ দেবীগঞ্জ ছিল তার বিপ্লবী আড্ডা। এ অঞ্চলে প্রবাহিত তিস্তা, করতোয়া, আত্রাই প্রভৃতি নদী ছিল তার অবাধ বিচরনস্থল। এখানকার বিভিন্ন জনপদে তিনি ব্রিটিশদের সাথে খন্ড খন্ড যুদ্ধে অবতীর্ণ হয়ে ছিলেন। তাই কৃষক-সন্ন্যাসী ফকির বিদ্যোহের অন্যতম নেত্রী দেবী চৌধুরীরর স্মৃতি থেকে এর নামকরণ করা হয় দেবীগঞ্জ। এর অন্যতম প্রমাণ হল তার প্রধান সহযোগী ভবানী পাঠকের নামে দেবীগঞ্জের দক্ষিণে ভবানীগঞ্জ নামে একটি জায়গার নাম করণ করা হয়েছে।   প্রশাসনিক এলাকা  এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি ।   জনসংখ্যার উপাত্ত  এই এলাকায় সর্বমোট ৩২২১৬ জন বাস করে ।   শিক্ষা  এই এলাকায় ১২টি প্রাথমিক বিদ্যালয়. ৬টি উচ্চ বিদ্যালয়  এবং ২টি কলেজ, ৩টি মাদ্রাসা । এই ইউনিয়নের শিক্ষার হার শতকরা প্রায় ৫৯% ।  চিকিৎসা এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ৪টি কমিউনিটি ক্লিনিক রয়েছে।  যোগাযোগ ব্যবস্থা রাজধানী ঢাকা থেকে ঢাকা -পঞ্চগড় মহাসড়কের পঞ্চগড় জেলার বোদা উপজেলা থেকে পূর্বে পাকারাস্তা  হয়ে ৩০ কি:মি: আসলেই দেবীগঞ্জ উপজেলা পরিষদ। উপজেলা পরিষদের ঠিক পশ্চিমে দেবীগঞ্জ থানা, থানার সংলগ্নে ৩নং দেবীগঞ্জ ইউনিয়ন পরিষদ উপস্থিত। ঢাকা- নীলফামারী মহাসড়কের নীলফামারী জেলার ডোমার উপজেলা থেকে ৮ কি:মি: উত্তরে আসলেই ৩নং দেবীগঞ্জ ইউনিয়ন পরিষদ।  মুক্তিযোদ্ধার তালিকা  এ কে ভুইয়া  শ্রী অনিল চন্দ্র  মো: মনসুর আলী  আব্দুল করিম  সুধীর চন্দ্র  সুনীল চন্দ্র  সত্যান চন্দ্র  শহীদ আব্দুল মান্নান মোঃ রবিউল আলম   উল্লেখযোগ্য ব্যক্তি   গমির উদ্দিন প্রধান  শফিউল আলম প্রধান  তথ্যসূত্র   বহিঃসংযোগ   বিষয়শ্রেণী:দেবীগঞ্জ উপজেলার ইউনিয়ন
ফিলিস্তিন ব্রাজিলের রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে অংশগ্রহণ করে। ২০১৬ সালের ৫ থেকে ২১ আগস্ট প্রতিযোগিতাটি অনুষ্ঠিত হয়। এটি ছিল গ্রীষ্মকালীন অলিম্পিকে দেশটির ষষ্ঠ উপস্থিতি।  ফিলিস্তিন অলিম্পিক কমিটি প্রতিযোগিতায় মোট ৬ জন খেলোয়াড় পাঠায়, যাদের মধ্যে চারজন পুরুষ এবং দুজন মহিলা। তারা অলিম্পিকে মোট চারটি খেলায় প্রতিদ্বন্দ্বিতা করেন। এই ছয়জনের মধ্যে দুজন প্রতিযোগিতায় অংশগ্রহণের যোগ্যতা অর্জন করেছিলেন, আর বাকিদের ইউনিভার্সালিটি কোটায় আমন্ত্রণ জানানো হয়। এই আসরেই অলিম্পিকের অশ্বারোহণ ইভেন্টে ফিলিস্তিনের অভিষেক হয়।   অ্যাথলেটিক্স   ক্রীড়াবিদ ইভেন্ট হিট কোয়ার্টার ফাইনাল সেমিফাইনাল ফাইনাল ফলাফল র‌্যাংক ফলাফল র‌্যাংক ফলাফল র‌্যাংক ফলাফল র‌্যাংকমুহাম্মাদ আবু খওসাহ পুরুষদের ১০০ মিটার  ১০.৮২ ৩ উ ১১.৮৯ ৯ অগ্রসর হতে পারেননি মায়াদা আল-সাইয়াদ নারীদের ম্যারাথন colspan=6 ২:৪২:২৮৬৭   অশ্বারোহণ  ফিলিস্তিনের একজন প্রতিযোগী আফ্রিকা ও মধ্যপ্রাচ্য অঞ্চলের ব্যক্তিগত এফইআই র‌্যাংকিংয়ে শীর্ষে থেকে অশ্বারোহণ (Equestrian) ইভেন্টে অংশগ্রহণের সুযোগ পান। এর আগে কোনো ফিলিস্তিনি অলিম্পিকে এই ইভেন্টে অংশ নেননি।  ক্রীড়াবিদঘোড়াইভেন্ট গ্র্যান্ড প্রিক্স সামগ্রিকস্কোরর‌্যাংকটেকনিক্যালআর্টিস্টিকস্কোরর‌্যাংকক্রিস্তিয়ান জিমারম্যানআরামিস ৬০৬ড্রেসেজ৬২.২৭১৫৭অগ্রসর হতে পারেননিঅগ্রসর হতে পারেননি৬৩.২৭১৫৭   জুডো  আন্তর্জাতিক জুডো ফেডারেশন তাদের ত্রিপক্ষীয় আমন্ত্রণ কোটা প্রদান করায় একজন ফিলিস্তিনি প্রতিযোগী এই ইভেন্টে অংশগ্রহণের সুযোগ পান।  ক্রীড়াবিদইভেন্ট রাউন্ড অব ৬৪রাউন্ড অব ৩২রাউন্ড অব ১৬কোয়াটার ফাইনালসেমিফাইনালরিপেশেজফাইনাল/ প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফলর‌্যাংকসাইমন ইয়াকুবপুরুষদের –৬০ কেজিহার ০০০–১০০অগ্রসর হতে পারেননি   সাঁতার  ফিনা ফিলিস্তিনকে অলিম্পিকে দুইজন সাঁতারু (একজন পুরুষ ও একজন মহিলা) পাঠানোর জন্য আমন্ত্রণ জানায়।  ক্রীড়াবিদইভেন্ট হিটসেমিফাইনালফাইনালসময়র‌্যাংকসময়র‌্যাংকসময়র‌্যাংকআহমেদ জিবরিলপুরুষদের ২০০ মিটার মুক্ত সাঁতার১:৫৯:৭১৪৭অগ্রসর হতে পারেননিমারি আল-আতরাশমহিলাদের ৫০ মিটার মুক্ত সাঁতার২৮.৭৬৬২অগ্রসর হতে পারেননি   তথ্যসূত্র   ফিলিস্তিন বিষয়শ্রেণী:বছর অনুযায়ী গ্রীষ্মকালীন অলিম্পিকে ফিলিস্তিন বিষয়শ্রেণী:২০১৬-এ ফিলিস্তিনি ক্রীড়া
মিরপুর ১০ মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার মিরপুরে অবস্থিত। স্টেশনটি এমআরটি লাইন ৬-এর অন্তর্গত।   ইতিহাস  মিরপুর ১০ মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।  স্টেশনটি ২০২৩ সালের ১ মার্চে মেট্রো রেল পরিষেবার জন্য চালু করা হয়।   স্টেশন  স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, টিকেট বিক্রয় মেশিন, ক্রসওভারএল২পার্শ্ব প্ল্যাটফর্ম নং ১, বাম দরজা খুলবে দক্ষিণদিকগামীদিক → কাজিপাড়া উত্তরদিকগামী  দিক ← মিরপুর ১১পার্শ্ব প্ল্যাটফর্ম নং ২, বাম দরজা খুলবে এল২ তথ্যসূত্র  বিষয়শ্রেণী:ঢাকা মেট্রো স্টেশন বিষয়শ্রেণী:এমআরটি লাইন ৬ বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:২০২৩-এ চালু রেলওয়ে স্টেশন
গোলাপ ক্যাকটাস বা পাতা ক্যাকটাস এক ধরনের পাতাযুক্ত ক্যাকটাস, যা মধ্য আমেরিকার ছায়াময়, আর্দ্র বনাঞ্চলের স্থানীয় উদ্ভিদ। এটি একটি কাষ্ঠল উদ্ভিদ, কাঁচা গুল্মে বড় হয় কমলা, গোলাপি রং এর   ফুলের সাথে প্রায় ২ মিটার লম্বা হয়। এর ফুল গোলাপ সদৃশ।  বর্ণনা গোলাপ ক্যাকটাস ঝোপঝাড় যুক্ত ছোট গাছ।  এই গাছ ২ থেকে ৮ মিটার পর্যন্ত উঁচু হয়। গুড়ি ১৫ সেন্টিমিটার ব্যাস পর্যন্ত পৌঁছে যায়। জলপাই-সবুজ পাতা এবং ধূসর বাদামী মসৃণ শাখা। পাতাগুলো ডালগুলিতে পর্যায়ক্রমে সাজানো থাকে এবং স্পষ্টভাবে ৩ সেন্টিমিটার লম্বা। পাতার ফলকটি ৬ থেকে ২০ সেন্টিমিটার লম্বা এবং ২ থেকে ৭ সেন্টিমিটার প্রশস্ত, উপবৃত্তাকার অথবা আয়তাকার। কাঁটাগুলি হয় বান্ডিলগুলিতে সমান্তরাল বা ব্যাপকভাবে ছড়িয়ে পড়ে। শাখাগুলিতে দীর্ঘ কাঁটা ৫ থেকে ১০ মিলিমিটার পর্যন্ত দীর্ঘ।  ফুলগুলি উজ্জ্বল লাল,কমলা এবং গোলাপী রং এর হয়ে থাকে। ফুলগুলি ৪ থেকে ৬ সেন্টিমিটার ব্যাসে পৌঁছায়।  ফলগুলির শীর্ষে কাটা থাকে রং হলুদ । এগুলি ভোজ্য কিন্তু টক স্বাদযুক্ত।  শ্রেণীবিন্যাস গোলাপ ক্যাকটাস  হিসাবে পরিচিত প্রজাতির প্রথম বিবরণটি ১৮২৮ সালে করেছিলেন কার্ল সিগিসমুন্ড কুন্থ (Karl Sigismund Kunth)।  আবাসস্থল সমুদ্রপৃষ্ঠ থেকে ১৩০০ মিটার উচ্চতা পর্যন্ত এই প্রজাতির উদ্ভিদ  পাওয়া যায়।  আইইউসিএন-এর হুমকীযুক্ত প্রজাতির রেড লিস্টে প্রজাতিগুলিকে ঝুঁকিমুক্ত হিসাবে তালিকাভুক্ত করা হয়েছে।  চিত্রশালা  তথ্যসূত্র    Malek SN, Shin SK, Wahab NA and Yaacob H. "Cytotoxic components of Pereskia bleo (Kunth) DC. (Cactaceae) leaves", Molecules, 14(5):1713-24. 2009.   Charles A. Butterworth and Robert S. Wallace, "Molecular Phylogenetics of the Leafy Cactus Genus Pereskia (Cactaceae)", Systematic Botany 30(4):800-808. 2005.  Beat Ernst Leuenberger, "Pereskia, Maihuenia, and Blossfeldia —Taxonomic History, Updates, and Notes", Haseltonia 14 : 54-93. 2008.  বিষয়শ্রেণী:মধ্য আমেরিকার উদ্ভিদ বিষয়শ্রেণী:১৮২৩-এ আবিষ্কৃত বিষয়শ্রেণী:কোর ইউডিকটস
আবদ আল-সালাম ইবন রাঘবান আল-কালবি আল-হিমসী (; ৭৭৭–৮৪৯) ছিলেন আব্বাসীয় যুগের একজন আরবি কবি।  তিনি দিক আল-জিন () নামে পরিচিত। তিনি হোমস শহরের খ্রিস্টান নারী "ওয়ার্দ"-এর প্রতি প্রেমের জন্য বিশেষভাবে বিখ্যাত। তিনি তাঁর জীবনে কখনো হোমস ছেড়ে না যাননি। তিনি একজন শিয়া মুসলিম ছিলেন।   জীবনী  আবদ আল-সালাম ৭৭৭ খ্রিস্টাব্দে হোমস শহরে জন্মগ্রহণ করেন। তাঁর পরিবার বানু কালব গোত্র থেকে আগত।  তাঁর ডাকনাম "দিক আল-জিন" (মুরগি ও জিন সংযুক্ত) কিভাবে এসেছে তা নিয়ে দুটি মত রয়েছে:   বলা হয়, তাঁর চোখের রঙ ছিল সবুজ, যা লোকদের কাছে অদ্ভুত ও জিন-সদৃশ মনে হত, এজন্য এই নাম।  অন্য মতে, এক ভোজে তাঁর জন্য পরিবেশিত একটি মুরগির মৃত্যুকে ঘিরে রচিত শোকগাথার (রিথা') কারণে তিনি এই নামে পরিচিত হন।  প্রাচীন আরবি সাহিত্য সমালোচকরা তাঁকে বিশেষ গুরুত্ব দেননি। তবে দিক আল-জিন বিখ্যাত হয়ে আছেন তাঁর বিলাসী জীবনযাপন, মদপ্রীতি এবং হোমসের খ্রিস্টান রমণী ওয়ার্দ-এর প্রতি অন্ধ ভালোবাসার জন্য। তাঁর বন্ধু "বক্র" এবং স্ত্রী ওয়ার্দ-কে হত্যা করেছিলেন তিনি।  ধারণা করা হয়, পিতার কাছ থেকে প্রচুর অর্থ উত্তরাধিকার সূত্রে পেয়ে দিক আল-জিন তা ভোগবিলাসে ব্যয় করেন। তাঁর আত্মীয় "আবু তায়্যিব" হিংসায় ও প্রতিহিংসায় ওয়ার্দ ও বক্র-এর মধ্যে প্রেমের গল্প বলে তাঁকে উত্তেজিত করে তোলে। দিক আল-জিন তখন তাঁদের উভয়কেই হত্যা করেন। পরে সত্য জানতে পেরে তিনি বাকিটা জীবন কান্না ও শোকগাথায় কাটান। এই শোকগাথাগুলোর কিছু পরবর্তীতে "ইবন রাশিক" প্রমুখ সমালোচকদের দৃষ্টিতে মডেল হিসেবে বিবেচিত হয়েছে।  তিনি কবি আবু তাম্মাম-এর অন্যতম গুরু হিসেবে পরিচিত।   কবিতার ধারা  দিক আল-জিন তাঁর সমসাময়িক আবু নুয়াস-এর মতো প্রাক-ইসলামি কাসিদা ও বেদুইন জীবনধারার ঐতিহ্যবাহী কবিতা থেকে সরে এসেছিলেন। তিনি সাধারণত দীর্ঘ ছন্দ, যেমন তাওয়ীল পরিহার করে বাসিত, কামিল, ও খাফিফ ছন্দে কবিতা লিখেছেন। তাঁর দিওয়ান মূলত প্রেমের কবিতা (গজল) ও "ওয়ার্দ"-এর প্রতি শোকগাথা নিয়ে গঠিত। তাঁর কবিতার একটি বড় অংশ মদ-ভালোবাসা সম্পর্কিত কবিতা নিয়ে রচিত। তাঁর কবিতার মধ্যে কিছু দীর্ঘ মাদিহ (প্রশংসা) কবিতা ও তাঁর আত্মীয় "আবু তায়্যিব"-এর বিরুদ্ধে বিখ্যাত হিজা (ব্যঙ্গ) কবিতাও অন্তর্ভুক্ত রয়েছে।  তাঁর দিওয়ান প্রথম সংগৃহীত হয় শেখ মুহাম্মদ আল-সামাওয়ীর দ্বারা, যিনি তাঁর রচনাগুলি একত্র করেন।   তথ্যসূত্র   বিষয়শ্রেণী:৯ম শতাব্দীর আরব ব্যক্তি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:আব্বাসীয় খিলাফতের কবি বিষয়শ্রেণী:লোককাহিনির চরিত্র বিষয়শ্রেণী:৮৪৯-এ মৃত্যু বিষয়শ্রেণী:৭৭৭-এ জন্ম
১৯৬০ ইউরোপিয়ান নেশন্স কাপ বর্তমান উয়েফা ইউরোপিয়ান চ্যাম্পিয়নশিপ প্রতিযোগিতার সর্বপ্রথম আসর। ফ্রান্স এই আসরের আয়োজক দেশ ছিল এবং চ্যাম্পিয়ন হয়েছিল সোভিয়েত ইউনিয়ন।  টুর্নামেন্টটি ছিল একটি নকআউট প্রতিযোগিতা, যাতে মাত্র ১৭টি দল প্রবেশ করেছিল। পশ্চিম জার্মানি, ইতালি, নেদারল্যান্ডস এবং ইংল্যান্ড সহ কিছু উল্লেখযোগ্য দেশের অনুপস্থিতি ছিল, যারা প্রত্যেকেই ১৯৫৭ সালে টুর্নামেন্ট তৈরির বিরুদ্ধে ভোট দিয়েছিল। অংশগ্রহণকারীরা সেমিফাইনালের আগে পর্যন্ত হোম এবং অ্যাওয়ে ম্যাচ খেলবে; চূড়ান্ত চারটি দল তারপর চূড়ান্ত টুর্নামেন্টে চলে যাবে, যাদের দলগুলি পরিচিত হওয়ার পরে আয়োজক নির্বাচন করা হয়েছিল।  মাঠ   প্যারিস মার্সেই পার্ক দে প্রাঁস ভেলোদ্রোম স্টেডিয়াম ধারণক্ষমতা: ৪০,০০০ ধারণক্ষমতা: ৪০,০০০ 200px 200px  সারাংশ বন্ধনী  বাছাইপর্ব  চূড়ান্ত পর্ব সেমি-ফাইনাল  তৃতীয় স্থান নির্ধারক  ফাইনাল  300px  পুরস্কার টুর্নামেন্টের সেরা একাদশ   গোলরক্ষক  রক্ষণভাগ মাঝমাঠ ফরওয়ার্ড   লেভ ইয়াশিন  লাদিস্লাভ নোভাক ভ্লাদিমির ডুর্কোভিচ  জোসেফ মাসোপুষ্ত ভালেন্তিন ইভানোভ ইগোর নেত্তো  স্লাভা মেত্রেভেলি ভিক্টর পোনেদেলনিক মিলান গালিচ বোরা কস্টিচ দ্রাগোস্লাভ সেকুলারাচ তথ্যসূত্র  বহিঃসংযোগ  1960 European Nations' Cup, UEFA.com    ১৯৬০ ইউরো বিষয়শ্রেণী:জুলাই ১৯৬০-এ ইউরোপে ক্রীড়া প্রতিযোগিতা বিষয়শ্রেণী:নির্ধারিত ফুটবল প্রতিযোগিতা বিষয়শ্রেণী:উয়েফা ইউরোপীয় চ্যাম্পিয়নশিপের আসর
বেন "সন" জনসন জুনিয়র (ইংরেজি: Ben "Son" Johnson, Jr.; ১৩ই জুন ১৯১৮ - ৮ই এপ্রিল ১৯৯৬) ছিলেন একজন মার্কিন অভিনেতা, স্টান্টম্যান ও রোডিও কাউবয়। গবাদিপশুর খামারের মালিক পিতার পুত্র জনসন হাওয়ার্ড হিউজ পরিচালিত দি আউট'ল (১৯৪৩) চলচ্চিত্রের জন্য ঘোড়া দিতে হলিউডে আসেন। তিনি এই চলচ্চিত্রে প্রথম স্টান্টম্যান হিসেবে কাজ করেন এবং পরের কয়েক বছর বিভিন্ন চলচ্চিত্রে স্টান্টম্যান হিসেবে কাজ চালিয়ে যান। স্টান্ট হিসেবে কাজ করতে গিয়ে তিনি পরিচালক জন ফোর্ডের নজরে আসেন এবং দীর্ঘদেহী জনসন তার ঘোড়া চালনার পারদর্শিতার জন্য পরবর্তীতে বেশ কিছু পশ্চিমা ধাঁচের চলচ্চিত্রে কাজের সুযোগ পান। ১৯৭১ সালে নাট্যধর্মী দ্য লাস্ট পিকচার শো চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কার জয় করেন।  প্রারম্ভিক জীবন ও বিবাহ জনসন ১৯১৮ সালের ১৩ই জুন ওকলাহোমার ফোরেকারে জন্মগ্রহণ করেন। তার পিতা বেন জনসন সিনিয়র (১৮৯৬-১৯৫২) ছিলেন একজন গবাদিপশুর খামারের মালিক ও ওসেজ কাউন্টির রোডিও চ্যাম্পিয়ন এবং তার মাতা ওলি সুজান জনসন (জন্ম: ওয়ার্কমন; ১৮৯৯-২০০০)। জনসন শৈশবেই রোডিও ও ঘোড়া চালনায় আগ্রহী হয়ে ওঠেন।  জনসন ১৯৪১ সালে ক্যারল এলাইন জোন্সকে বিয়ে করেন। জোন্স হলিউডের ঘোড়াদৌড় প্রতিযোগিতা ক্লেরেন্স "ফ্যাট" জোন্সের কন্যা। জনসন-জোন্স দম্পতির কোন সন্তান ছিল না।  কর্মজীবন বেন জনসনের প্রথম চলচ্চিত্র দি আউট'ল (১৯৪৩)। হাওয়ার্ড হিউজ পরিচালিত এই চলচ্চিত্রের জন্য তিনি ওকলাহোমা থেকে অ্যারিজোনায় ঘোড়া নিয়ে আসেন এবং পরে তা হলিউডে নিয়ে যান। এই চলচ্চিত্রে তিনি প্রথম স্টান্টম্যান হিসেবে কাজ করেন।  ১৯৫৩ সালে তিনি পেশাদার রোডিও কাউবয়েজ সংঘের একটি প্রতিযোগিতায় অংশ নিতে উচ্চ পারশ্রমিকের একটি চলচ্চিত্র থেকে বিরতি নেন এবং টিম রোপিং বিশ্ব চ্যাম্পিয়ন হন।  তিনি জন ওয়েন পরিচালিত দি আনডিফিটেড (১৯৬৯) চলচ্চিত্রে রক হাডসনের সাথে অভিনয় করেন এবং অ্যান্ড্রু ভি ম্যাকলাগলেন পরিচালিত চিসাম (১৯৭০) চলচ্চিত্রে অভিনয় করেন। ১৯৭১ সালে পিটার বোগডানভিচ পরিচালিত নাট্যধর্মী দ্য লাস্ট পিকচার শো চলচ্চিত্রে স্যাম দ্য লায়ন চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কার অর্জন করেন।  পুরস্কার ও সম্মাননা ১৯৭৩ সালে প্রোরোডিও হল অব ফেমে তার নাম অন্তর্ভুক্ত করা হয়। ২০০৩ সালে টেক্সাস ট্রেইল অব ফেমে তার নাম অন্তর্ভুক্ত করা হয়।  তথ্যসূত্র  বহিঃসংযোগ         বিষয়শ্রেণী:১৯১৮-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ওকলাহোমার অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী বিষয়শ্রেণী:১৯৯৬-এ মৃত্যু
স্যামুয়েল গ্রেগসন (১৭৯৩-১৮৬৫) ছিলেন ঊনবিংশ শতাব্দীর একজন ব্রিটিশ বণিক, রাজনীতিবিদ, সমাজসেবী।  ল্যাঙ্কাস্টার ক্যানাল কোম্পানির ব্যবস্থাপক স্যামুয়েল গ্রেগসনের (১৭৬২-১৮৪৬) জ্যেষ্ঠ পুত্র, তিনি ল্যাঙ্কাস্টার রয়েল গ্রামার স্কুলে বৃত্তি লাভ করেন। লন্ডনে তিনি পূর্ব ভারত ও চীন ট্রেডিং অ্যাসোসিয়েশনের চেয়ারম্যান এবং একজন পণ্য ব্যবসায়ী ছিলেন।  একটি সফল ব্যবসায়িক ব্যবসা প্রতিষ্ঠার পর, গ্রেগসন বিবাহের মাধ্যমে ল্যাঙ্কাশায়ারে জমি এবং চেশায়ারে জমিদারি অধিকার এবং সম্পত্তি উত্তরাধিকারসূত্রে পান। তিনি এবং তার পরিবার মূলত ল্যাঙ্কাস্টারে ক্রাইস্ট চার্চ নির্মাণের জন্য জমি এবং আর্থিক সম্পদ সরবরাহ করেছিলেন।  গ্রেগসন প্রাকৃতিক ইতিহাস জাদুঘরের সহ-প্রতিষ্ঠাতা ছিলেন।   তথ্যসূত্র    বহিঃসংযোগ   ODNB  বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:ইংরেজ জীবনীকার বিষয়শ্রেণী:১৮৬৫-এ মৃত্যু বিষয়শ্রেণী:১৭৯৩-এ জন্ম বিষয়শ্রেণী:ল্যাঙ্কাস্টার, ল্যাঙ্কাশায়ারের মেয়র
জেনি চ্যান ( ; জন্ম: ২২ অক্টোবর, ১৯৮৯) হলেন একজন কানাডীয় বংশোদ্ভূত হংকংয়ীয় অভিনেত্রী ও মডেল। তিনি বর্তমানে শ ব্রাদার্সের সাথে চুক্তিবদ্ধ এবং টিভিবির সাথেও তার একটি শিল্পী চুক্তি রয়েছে।   জীবনের প্রথমার্ধ  জেনি চ্যান ১৯৮৯ সালের ২২ অক্টোবর অন্টারিওর টরন্টোতে জন্মগ্রহণ করেন, তার আসল নাম ঝেং ইউক-ইং (鄭鈺瀅)। চ্যান অল্প বয়সে ভ্যাঙ্কুভারে চলে আসেন, যেখানে তিনি বেড়ে ওঠেন। তাকে এবং তার বড় বোনকে তার দাদীর কাছে বড় করা হয়েছিল। তার বাবা যখন খুব ছোট ছিলেন তখন মারা যান এবং তার মা আবার বিয়ে করেন। তিনি তার সৎ বাবার সাথে ঘনিষ্ঠ সম্পর্ক গড়ে তোলেন এবং পরে তার পদবি পরিবর্তন করে হয়ে যান ''চ্যান ইং'' (陳瀅)। তার একটি ছোট সৎ ভাইও আছে। তিনি ব্রিটিশ কলাম্বিয়া বিশ্ববিদ্যালয় থেকে ব্যবসায় প্রশাসনে স্নাতক ডিগ্রি অর্জন করেন, এক বছর ধরে হংকংয়ের সিটি ইউনিভার্সিটিতে এক্সচেঞ্জ ছাত্রী ছিলেন।   তথ্যসূত্র    বহিঃসংযোগ    জেনির টাম্বলার ব্লগ  জেনির অফিসিয়াল ফেসবুক পেজ  জেনির ইনস্টাগ্রাম  জেনি'স ওয়েইবো    বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:টিভিবি অভিনয়শিল্পী বিষয়শ্রেণী:টরন্টোর অভিনেত্রী বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:হংকংয়ীয় নারী মডেল বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:নিবন্ধ যেটি তথ্য সারি ছাড়া তথ্যছক টেমপ্লেট ব্যবহার করছে বিষয়শ্রেণী:অন্টারিওর নারী মডেল
থাম্ব|400px|হাঁটার উদাহরণের চিত্র  সমানুপাতিক নিয়ম হলো একটি সমস্যা-সমাধান কৌশল যা শিক্ষার্থীদেরকে আনুপাতিক এবং পরিমাপের একক যুক্ত সমস্যা সমাধানের পদ্ধতি হিসাবে শেখানো হয় (প্রাথমিক বীজগণিত অনুযায়ী)। এই পদ্ধতিতে অনুপাতের ধর্ম প্রয়োগ করে সমস্যা সমাধান করা হয়। প্রথমে সমস্যায় প্রদত্ত তথ্য থেকে একটি বিবৃতি প্রতিষ্ঠা করা হয়, যাতে এককযুক্ত পরিমান থাকে, পরবর্তীতে তাকে একই এককবিশিষ্ট অন্য সংখ্যা দ্বারা গুণ বা ভাগ করে কাঙ্খিত ফলাফল পাওয়া যায়।  একটি সহজ উদাহরণ হিসেবে, এই সমস্যাটি সমাধান করা যেতে পারে: "একজন ব্যক্তি ২ ঘণ্টায় ৭ মাইল হাঁটেন। ৭ ঘণ্টায় তিনি কতদূর হাঁটবেন?" প্রথমে এটি হিসাব করা যেতে পারে যে, তিনি এক ঘণ্টায় কতদূর হাঁটেন। এর জন্য প্রথম দুই তথ্যের অনুপাতে হিসাব করা হয়। ৭ মাইলকে ২ ঘণ্টা দিয়ে ভাগ করলে প্রতি ঘণ্টায় ৩  মাইল হয়। এরপর তৃতীয় তথ্য, অর্থাৎ ৭ ঘণ্টার সাথে গুণ করলে, ফলাফল হবে ২৪  মাইল।  একই পদ্ধতি আরও জটিল সমস্যাগুলোর ক্ষেত্রেও ব্যবহার করা যায়, যেমন ভিন্ন ভিন্ন অনুপাতে একটি দ্রব্য ভাগ করার ক্ষেত্রে। এইভাবে ব্যবহার করলে একক পদ্ধতিতে পাওয়া একক মান পূর্ববর্তী হিসাবকৃত মানগুলোর উপর নির্ভর করতে পারে, যা শুধু সরাসরি অনুপাতে গণনা নয়।   তথ্যসূত্র   বিষয়শ্রেণী:পরিমাপের একক বিষয়শ্রেণী:অনুপাত বিষয়শ্রেণী:প্রাথমিক বীজগণিত